**CRNA GORA**

**OPŠTINA NIKŠIĆ**

**Sekretarijat za finansije, razvoj i preduzetništvo**

Broj: 06 – 320 - 54

Nikšić, 17.04.2024. godine

Na osnovu člana 6 Programa za podsticanje poljoprivredne proizvodnje u opštini Nikšić za 2024.godinu („Službeni list CG - opštinski propisi”, broj: 020/24), Sekretarijat za finansije, razvoj i preduzetništvo raspisuje

**JAVNI POZIV**

**ZA RASPODJELU SREDSTAVA ZA PODSTICANJE POLJOPRIVREDNE PROIZVODNJE U OPŠTINI NIKŠIĆ ZA 2024. GODINU**

**I** Predmet ovog javnog poziva je raspodjela sredstava za podsticanje poljoprivredne proizvodnje u opštini Nikšić, za sljedeće mjere:

1. Podrška za nabavku sjemenskog i sadnog materijala povrtarske kulture krompir;
2. Podsticanje uzgoja lososa i autohtone vrste pastrmke;
3. Podrška za iskop bunara i nabavku opreme za iste na parcelama u vlasništvu podnosioca zahtjeva.

Budžetom za 2024.godinu su za ove namjene planirana sredstva u ukupnom iznosu od 100.000,00 eura.

**II** Pozivaju se poljoprivredni proizvođači/poljoprivredna gazdinstva sa teritorije opštine Nikšić da dostave prijave-zahtjeve na Javni poziv za raspodjelu sredstava za podsticanje poljoprivredne proizvodnje u opštini Nikšić za 2024. godinu.

**III** Uz zahtjev se prilažu dokazi o ispunjenosti uslova za svaku pojedinačnu mjeru.

Za podsticajnu mjeru **Podrška za nabavku sjemenskog i sadnog materijala povrtarske kulture krompir** potrebno je priložiti:

- Zahtjev za dodjelu subvencije;

-Kopiju rješenja o upisu u Registar poljoprivrednih proizvođača ili u Registar poljoprivrednih gazdinstava kod nadležnog ministarstva;

- List nepokretnosti i ugovor o zakupu (ukoliko je zemljište pod zakupom);

- Dokaz o kupovini sjemenskog materijala (fiskalni račun);

- Kopija žiro računa i

- Kopija lične karte.

Podrška se dodjeljuje u vrijednosti 50 % za nabavku sjemenskog i sadnog materijala povrtarske kulture krompir za sjetvu/sadnju na otvorenom minimalne površine 200 m2 a maksimalan iznos povrata iznosi 600,00 eura po korisniku. Ukoliko se prijavi veći broj podnosilaca zahtjeva, tako da planirana sredstva ne mogu pokriti navedeni procenat podrške, Sekretarijat će srazmjerno smanjiti procenat podrške. Planirani iznos podrške za ovu podsticajnu mjeru je 40.000,00 eura.

Rok za podnošenje zahtjeva je do **15.07.2024.godine.**

Za podsticajnu mjeru **Podsticanje uzgoja lososa i autohtone vrste pastrmke** potrebno je priložiti:

- Zahtjev;

-Kopiju rješenja o upisu u Registar poljoprivrednih proizvođača ili u Registar poljoprivrednih gazdinstava kod nadležnog ministarstva;

- List nepokretnosti (i ugovor o zakupu, ukoliko je ribnjak pod zakupom);

- Dokaz o registraciji ribnjaka u Upravi za bezbjednost hrane i kod nadležnog ministarstva (imaju registrovanu djelatnost proizvodnje ribe);

-Kopija žiro računa i

- Kopija lične karte.

Pravo na podršku imaju svi ribnjaci koji se prijave da uzgajaju losos i autohtonu vrstu pastrmke na površini ne manjoj od 150 m2 u bazenima ili kavezima na teritoriji Opštine.

Sredstva će se raspodijeliti ravnopravno, zavisno od broja pristiglih prijava na način da će opredijeljeni iznos biti podijeljen na prijavljene proizvođače koji ispunjavaju uslove javnog poziva. Planirani iznos podrške za ovu podsticajnu mjeru je 3.000,00 eura.

Rok za podnošenje zahtjeva je do **15.07.2024.godine.**

Za podsticajnu mjeru **Podrška za iskop bunara na parcelama u vlasništvu podnosioca zahtjeva i nabavka nove opreme za novoizgrađene bunare, pumpe, agregate i cijevne linije od bunara do proizvodne parcele** potrebno je priložiti:

- Zahtjev za dodjelu subvencije;

- Kopiju rješenja o upisu u Registar poljoprivrednih proizvođača ili u Registar poljoprivrednih gazdinstava kod nadležnog ministarstva;

- Dokaz o vlasništvu zemljišta na kom je izgrađen bunar;

- Original dokaz da je izvršena usluga i/ili nabavljena oprema i to: originalna faktura na ime podnosioca zahtjeva i fiskalni račun sa otpremnicom; Uplatnica i ovjereni izvod od banke u slučaju plaćanja preko transakcionog računa; U slučaju inostranog plaćanja dokaz o izmirenim obavezama prema Upravi carina Crne Gore - ovjeren virman (uplatnica) i ovjeren swift od strane banke o prenosu sredstava dobavljača kao i jedinstvena carinska isprava;

- Garancija za kupljenu opremu:

-Dokaz od Ministarstva da nije ranije ostvareno pravo na subvenciju za iskop bunara;

- Kopija žiro računa i

- Kopija lične karte.

Podrška se odnosi na poljoprivredna gazdinstva koja su na svojim parcelama našla vodu, iskopala bunare i ugradila opremu u 2024.godini, do dana određenog za podnošenje zahtjeva za refundaciju. Refundacija troškova kopanja, nabavke i postavljanja cijevi i opreme u novoizgrađene bunare iznosi od 30 % do 50 % po fakturi izvođača radova i isporučioca opreme. Ukoliko se prijavi veći broj podnosilaca zahtjeva, tako da planirana sredstva ne mogu pokriti navedene procente podrške, Sekretarijat će srazmjerno smanjiti procenat podrške. Procenat subvencije zavisi od toga da li je podnosilac zahtjeva ostvario pravo subvencije od nadležnog ministarstva. Ukoliko je podnosilac zahtjeva ostvario pravo subvencije od nadležnog ministarstva istom će se po programu dodijeliti subvencija do 30 %, a ukoliko nije ostvario podršku od nadležnog ministarstva, po programu će mu se dodijeliti subvencija do 50 %. Planirani iznos podrške za ovu podsticajnu mjeru je 57.000,00 eura.

Rok za podnošenje zahtjeva je do **30.10.2024.godine**.

**IV**  Podnosilac zahtjeva, u postupku ostvarivanja prava na podršku odgovara za tačnost priloženih podataka i dokumentacije, shodno zakonu.

**V** O ostvarivanju prava na podsticaj odlučuje Sekretarijat za finansije, razvoj i preduzetništvo.

Informacije o svim pitanjima od značaja za učešće na Konkursu mogu se dobiti svakog radnog dana u prostorijama Odjeljenja za poljoprivredu, ul.Narodnih heroja bb, (zgrada Sofke), kao i na telefon 040 200 325.

**VI**  Prijava – zatjev se podnosi Opštini Nikšić, Sekretarijatu za finansije, razvoj i preduzetništvo, u zapečaćenoj koverti, sa naznakom: ″ Podsticajne mjere – subvencije za poljoprivredu - ne otvaraj″ i predaje se na pisarnici (arhivi) Opštine Nikšić, ul. Njegoševa br. 18.

 **Sekretar**

 **Zoran Šoškić, dipl.ecc**